SRBSKÁ REPUBLIKA

 AUTONÓMNA POKRAJINA VOJVODINA

OBEC NOVI BEČEJ

 SPRÁVNA RADA

 KREATÍVNEHO CENTRA

HERTELENDY – BAJIĆ BOČAR

 Číslo: 28/2024

 Dňa: 29. 01. 2024

Podľa článku 22 a 29 odsek 1 bod 12 Štatútu Kreatívneho centra Hertelendy – Bajić Bočar zo dňa 25. 11. 2021, Správna rada Kreatívneho centra Hertelendy – Bajić Bočar na prvom zasadnutí dňa 29. 1. 2024 vyniesla

**ROZHODNUTIE**

**o vypísaní verejného súbehu na voľbu riaditeľa**

**Kreatívneho centra Hertelendy – Bajić Bočar**

Článok 1

Týmto rozhodnutím sa začína proces realizácie verejného súbehu na voľbu riaditeľa Kreatívneho centra Hertelendy – Bajić Bočar (ďalej: riaditeľ ustanovizne).

Článok 2

Verejný súbeh z článku 1 tohto rozhodnutia realizuje súbehová komisia, ktorú vymenúva Správna rada Kreatívneho centra Hertelendy – Bajić Bočar osobitným rozhodnutím.

Článok 3

Oznam o verejnom súbehu obsahuje údaje o ustanovizni, pracovnom mieste, podmienkach na vymenovanie riaditeľa ustanovizne, mieste práce, odbornej spôsobilosti, povolaniach a zručnostiach, ktoré sa hodnotia vo volebnom konaní a spôsobe ich previerky, lehote, počas ktorej sa podávajú prihlášky, údaje o osobe kompetentnej poskytovať informácie o verejnom súbehu, adresu, na ktorú sa podávajú prihlášky, údaje o dôkazoch priložených k prihláške.

Článok 4

Oznam o verejnom súbehu na voľbu riaditeľa Kreatívneho centra Hertelendy – Bajić Bočar sa zverejní v lehote 15 dní odo dňa vynesenia Rozhodnutia o vypísaní verejného súbehu na voľbu riaditeľa ustanovizne. Verejný súbeh sa zverejňuje v dennej tlači Politika, v Úradnom vestníku Autonómnej pokrajiny Vojvodiny, vestníku Službeni list Opštine Novi Bečej, ako i na oficiálnych internetových stránkach zakladateľa.

Článok 5

Osoba kompetentná poskytovať informácie o realizácii verejného súbehu je predseda komisie.

Článok 6

Oznam o verejnom súbehu sa pripája k tomuto rozhodnutiu, ktorého je súčasťou.

Článok 7

Toto rozhodnutie nadobúda účinnosť dňom vynesenia a zverejňuje sa v Úradnom vestníku Autonómnej pokrajiny Vojvodiny, vestníku Službeni list Opštine Novi Bečej, ako i na oficiálnych internetových stránkach zakladateľa.

SPRÁVNA RADA KREATÍVNEHO CENTRA

HERTELENDY – BAJIĆ BOČAR

Predseda správnej rady

 Bojan Rašković

 \_\_\_\_\_\_\_\_\_\_\_\_\_\_\_\_\_\_\_\_\_\_